Spica Black (VK)

Syntymäpäivä
 Työ
 Iho/Turkki
 Hiukset
 Silmät
 Pituus

Spica Black on Amyn hahmo Verikostossa, dystopiseen Los Angelesiin sijoittuvassa tarinaroolipelissä, jossa hahmot ovat palkkamurhaajia, terroristeja tai muita yleistä kaaosta aiheuttavia rikollisia.

## Historia

Spica syntyi ennen muurien rakentamista, hieman Los Angelesin ulkopuolella, keskiluokkaiseen viljelijäperheeseen. Pienestä asti hänellä on ollut lemmikkikissa Maple, nimetty punaisen turkkinsa mukaan. Teininä viljelmän tulot hiipuivat, ja perheellä ei enää ollut varaa pitää tilaa. Spica pakeni kaupunkiin ennen ulosottomiesten tuloa, mukanaan vain vaatteensa, ruokaa, kaikki jäljelle jäänyt raha, ja Maple. Spica piiloutui kaupungin keskustaan, ja sai ruokansa itselleen ja Maplelle varastamalla toreilta. Vähitellen Spica itse joutui turvautumaan prostituutioon saadakseen rahaa ja katon päänsä päälle. Hän joutui huonojen pomojen alaisuuteen ja kärsi hyvin pitkään, ennen kuin lopulta tappoi erään hyvin väkivaltaisen pomonsa. Kyseisen miehen alaiset muut prostituoidut hurrasivat Spicalle, ja eräs heistä paljasti Spicalle kiitollisuuttaan taikuuden salat. Näin Maplesta tuli ihminen, ja molemmat oppivat teleporttaamaan ja muuntamaan ulkonäköään. Spica omi entisen bordellin talon omaan käyttöönsä, ja monet hänen entisistä työkavereistaan jäivät saman katon alle, osa pelosta, osa kunnioituksesta, mutta lopulta sana kiiri eteenpäin että Spica oli asiallinen ja reilu pomo, ja pian talo oli taas täynnä työtekijöitä ja asiakkaita. Osa asiakkaista oli narkomaaneja, ja Spica tunsi huolta heidän hyvinvoinnistaan, sillä hän tiesi miten huono huume-erä voi tappaa. Sen takia hän osti muutamia halpoja annoksia ja alkoi tutkia niitä. Pian hän oppi erottamaan valmiista annoksista myrkylliset aineet, ja alkoi myydä tätä uutta satsia bordellissaan. Ajan myötä hän kipusi ylemmäs huumeketjussa, ja nykyään saa tavaransa vain yhden välikäden kautta, joten se on 90% varmuudella puhdasta hänelle tullessaan. Tämän hinnakkaan operaation kustantamiseksi Spica tekee myös tappokeikkoja, mutta on hyvin valikoiva hyväksymiensä kohteiden suhteen.

## Luonne

Spica ei suinkaan ole kylmäverinen tappaja, vaan tunnetaan äidillisestä olemuksestaan. Hän tappaa vain niitä joiden tuntee olevan yhteiskunnan pahinta pohjasakkaa, ja joskus sakkaan eksyy poliitikko tai pari. Spica on erittäin feministi, ja puolustaa naisia ja lapsia loppuun asti, riippumatta rikollisen iästä tai sukopuolesta. Hän pelastaa prostituoituja väkivaltaisilta parittajilta omaan bordelliinsa ja tappaa raiskaajia. Spica on myös rehellinen ja omaa korkeat standardit: hän tarkistaa kaikki saamansa huume-erät ennen niiden myymistä, ja valvoo tuotteiden puhtautta, sillä ei tahdo kenenkään väärällä tielle hairahtaneen narkkarin kuolevan huonon huume-erän takia. Hän myös lahjoittaa osan tuloistaan vieroitushoitoihin, lääketutkimuksiin, hyväntekeväisyyteen ja lasten koulutuksen edistämiseen. Äidillisyytensä takia Spica on hyvin suosittu juuri värvättyjen lapsirikollisten keskuudessa, ja Spica käyttääkin viikoittain jonkin verran aikaa näiden asioiden ja ongelmien kuunteluun. Jos jotain on tehtävissä, hän voi jopa ehdottaa heitä menemään poliisin puheille, esimerkiksi jos lapsi on paennut väkivaltaisesta kodista ja siten päätynyt varkaaksi. Omasta lainsuojattomuudestaan huolimatta Spica uskoo ihmisten sisimpään hyvyyteen, tiettyyn pisteeseen asti, minkä jälkeen henkilö on parempi kuolleena. Lyhyesti sanottuna, Spica on rehellinen ja lämmin nuori nainen, joka yrittää parantaa alamaailmaa sisältä käsin.

## Ulkonäkö

Spica on pitkä, roteva ja lihaksikas, n 25 vuoden ikäinen nuori nainen. Hän sai vanhemmiltaan tummahkon, pisamaisen ihon, mustat kiharat hiukset ja keltaiset silmät, mutta pystyy muuttamaan ulkonäköään tahtoessaan. Pääsääntöisesti hänet kuitenkin nähdään mustin lyhyin hiuksin, silmälasit päässä, hameeseen ja villapaitaan pukeutuneena, jolloin häntä ei kovin helposti erota yliopisto-opiskelijasta. Villapaita kuitenkin peittää paljon yllätyksiä: Spicalla on paljon sekä arpia että tatuointeja. Neidin koko oikea käsi olasta alaspäin on punertava ja hieman vaaleampi kuin muu iho, pahan lapsena saadun palovamman jäljiltä. Hänellä on myös oikeassa poskessa kolme vinoa viilto-arpea, vasemman jalan pohjassa vaalea arpiverkosto, joka kipuaa jalan takana polveen asti. Lisäksi Spican oikeassa olassa on verkon näköinen vaaleampi arpi, ja hänen oikea kylkensä ja reitensä on samanlaisten verkkomaisten arpien peitossa. Neidillä on myös iso kasa tatuointeja. Hänellä on molemmissa olissa tatuoinnit: vasemmalla liekehtivä sydän, oikealla iso jääkristalli. Vasemman nilkan sisäsivusta löytyy vaaleansininen sydän, jossa on numero 000.

## Muuta

Spicalla on eläinkumppani, punainen tyttökissa nimeltä Maple, joka voi muuntautua ihmiseksi. Molemmat ovat hyviä muuntautumis- ja siirtymistaioissa, ja käytännssä pystyvät muuttamaan ulkonäkönsä täysin toiseksi käden heilautuksella, tai teleportata kaupungin toiselle puolelle. He ovat myös kehitelleet taian jolla tavaran saa pillotettua pienempään tilaan kuin se oikeasti vaatii, ja myös keventää sen. Heillä on yhteyksiä asekauppiaisiin ja laittoman teknonologian välittäjiin, joten heillä on paljon resursseja käytössään. Molemmat osaavat käsitellä monen kaliiperin aseita pienimmästä pienoisrevolverista aina isoihin konekivääreihin asti, ja molemmat myös tuntevat käsirysyjen säännöt paremmin kuin hyvin. Älä siis haasta riitaa tämän kaksikon kanssa, ellet tahdo päätyä sairaalaan!

### Tekotapa

Spica suosii kivuttomampia murhaustapoja, kuten myrkytyksiä ja unessa ampumista, ja välttää siviiliuhreja loppuun asti. Tämän takia hän ei ikinä tapa ketään julkisilla paikoilla päivänvalossa, tai rakenna pommeja. Spica toimii myös huume- ja seksibisneksissä. Hänen bordellinsa pelastaa prostituoituja väkivaltaisilta parittajilta ja antaa heille paremman elämän. Myös huumeidenvälityksessä Spica on rehti ja asiallinen, eikä sekoita myymiinsä aineisiin myrkyllisiä täyteaineita. Huumeiden "turvallisuuden" vuoksi Spicalta ostaminen käy kalliimmaksi kuin muilta välittäjiltä, mutta johtaa vähempiin kuolemantapauksiin.